ai4bharat/Pralekha huggingface dataset:
माहिती आणि प्रसारण मंत्रालय
आंतरराष्ट्रीय चित्रीकरणाच्या व्यस्ततेमुळे अनुपम खेर यांचा एफटीआयआयच्या अध्यक्ष पदाचा राजीनामा
नवी दिल्ली, 31 ऑक्टोबर 2018
चित्रपट अभिनेते आणि एफटीआयआय, पुणे येथील अध्यक्ष अनुपम खेर यांचा राजीनामा माहिती आणि प्रसारण मंत्रालयाने स्वीकारला आहे. अनुपम खेर यांनी एफटीआयआयचे अध्यक्ष या नात्याने केलेल्या सेवेबद्दल माहिती आणि प्रसारण राज्यमंत्री  राज्यवर्धन राठोड यांनी अनुपम खेर यांचे आभार मानले आहेत. खेर यांच्या भावी वाटचालीसाठी राज्यवर्धन राठोड यांनी शुभेच्छा दिल्या आहेत.
अनुपम खेर यांनी माहिती आणि प्रसारण मंत्रालयाला एका पत्राद्वारे आपल्या आगामी आंतरराष्ट्रीय चित्रीकरणाच्या कार्यक्रमाबद्दल कळवले असून यामुळे 2018-19 या काळात सुमारे नऊ महिने आपण देशाबाहेर असल्याचे खेर यांनी म्हटले आहे. यामुळे एफटीआयआयचे अध्यक्ष म्हणून आपल्या जबाबदाऱ्या पार पाडणे शक्य होणार नसल्याची भावना त्यांनी या पत्रात व्यक्त केली आहे. अनुपम खेर यांचा चित्रीकरण कार्यक्रम आणि त्यांच्या पत्राची दखल घेऊन माहिती आणि प्रसारण मंत्रालयाने त्यांचा राजीनामा स्वीकारला आहे.
N.Sapre/N.Chitale/P.Malandkar
(Visitor Counter : 65
आरोग्य आणि कुटुंब कल्याण मंत्रालय
भारताच्या समग्र कोविड -19 प्रतिबंधक लसीकरण व्याप्तीने आतापर्यंत 169.63 कोटी मात्रांचा टप्पा केला पार
गेल्या 24 तासात लसीच्या 14.70 लाखांहून अधिक मात्रा देण्यात आल्या
कोरोनामुक्तीचा दर सध्या 96.19%
गेल्या 24 तासात 83,876 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 11,08,938
साप्ताहिक पॉझिटिव्हिटी दर सध्या 9.18%
गेल्या 24 तासांत लसीच्या 14 लाख 70 हजारांहून अधिक  मात्रा देऊन भारतातील कोविड-19 प्रतिबंधक लसीकरणाने आतापर्यंत 169 कोटी 63 लाखांहून  अधिक मात्रा देण्याचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार,
1,88,18,564 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,97,781
|
|
2nd Dose
|
|
99,03,933
|
|
Precaution Dose
|
|
36,60,707
|
|
FLWs
|
|
1st Dose
|
|
1,84,01,732
|
|
2nd Dose
|
|
1,73,20,283
|
|
Precaution Dose
|
|
47,91,948
|
|
Age Group 15-18 years
|
|
1st Dose
|
|
4,94,74,550
|
|
2nd Dose
|
|
58,41,998
|
|
Age Group 18-44 years
|
|
1st Dose
|
|
54,49,45,193
|
|
2nd Dose
|
|
41,62,01,224
|
|
Age Group 45-59 years
|
|
1st Dose
|
|
20,10,28,565
|
|
2nd Dose
|
|
17,40,94,991
|
|
Over 60 years
|
|
1st Dose
|
|
12,54,12,674
|
|
2nd Dose
|
|
10,84,67,154
|
|
Precaution Dose
|
|
64,38,022
|
|
Precaution Dose
|
|
1,48,90,677
|
|
Total
|
|
1,69,63,80,755
गेल्या 24 तासांत 1,99,054 रुग्ण कोविडमुक्त झाल्यामुळे आतापर्यंत कोविडमुक्त झालेल्या रुग्णांची एकूण संख्या  4,06,60,202 झाली आहे.
परिणामी, देशातील कोरोनामुक्तीचा दर 96.19% इतका आहे.
गेल्या 24 तासात 83,876 नव्या कोरोना रुग्णांची नोंद झाली.
देशातील उपचाराधीन कोरोनाबाधितांची संख्या सध्या 11,08,938 आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 2.62% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,56,363 चाचण्या करण्यात आल्या.भारताने आतापर्यंत एकूण 74 कोटी 15 लाखांपेक्षा अधिक  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 9.18% आहे आणि दैनंदिन पॉझिटिव्हिटी दर देखील 7.25% नोंदविण्यात आला आहे.
पंतप्रधान कार्यालय
पंतप्रधानांची तामिळनाडूतील काही भागात झालेल्या अतिवृष्टीबाबत तामिळनाडूच्या मुख्यमंत्र्यांशी चर्चा
पंतप्रधानांनी तामिळनाडूचे मुख्यमंत्री थिरू एम के स्टालिन यांच्याशी तामिळनाडू राज्यातील काही भागात अतिवृष्टीमुळे उद्भवलेल्या परिस्थितीबाबत चर्चा केली. मदत आणि बचाव कार्यासाठी केंद्राकडून शक्य ते सर्व सहाय्य देण्याचे आश्वासन पंतप्रधानांनी दिले.
आपल्या ट्विटर संदेशात पंतप्रधानांनी म्हटले आहे,
"तामिळनाडूचे मुख्यमंत्री Thiru@mkstalin यांच्याशी चर्चा झाली आणि राज्यातील काही भागात झालेल्या अतिवृष्टीबद्दल बोलणे झाले. केंद्राकडून मदत आणि बचाव कार्यासाठी शक्यतो सर्व सहाय्य देण्याचे आश्वासन दिले. सर्वांचे कल्याण आणि संरक्षण यासाठी प्रार्थना.
पंतप्रधान कार्यालय
नवी दिल्लीतील विकासकामांच्या उद्घाटनाचे पंतप्रधानांनी केले कौतुक
पंतप्रधान नरेंद्र मोदी यांनी नवी दिल्लीतील विकासकामांच्या उद्घाटनाचे कौतुक केले आहे.
केंद्रीय गृहमंत्री, अमित शहा यांचे ट्विट सामायिक करून, पंतप्रधानांनी ट्विट संदेशात म्हटले;
“सुविधा आणि सुशोभीकरणाचे हे प्रयत्न दिल्लीतील लोकांच्या जीवनात नवा आनंद घेऊन येतील.”
कार्मिक, सार्वजनिक तक्रार आणि निवृत्ती वेतन मंत्रालय
19.96 लाख रुपयांच्या कथित लाच प्रकरणी सीबीआयकडून खाजगी कंपनीचा मालक, खाजगी व्यक्ती, एक कार्यकारी सचिव यांच्यासह सात आरोपींना अटक- तपासादरम्यान 26.60 लाख रुपयांची रक्कम जप्त
19.96 लाख रुपयांच्या कथित लाच प्रकरणी केंद्रीय अन्वेषण विभागाने एका खाजगी कंपनीचा मालक, खाजगी व्यक्ती, ब्रिज अँड रुफ कंपनी लि. चा कार्यकारी सचिव इत्यादींसह सात जणांना अटक केली आहे.
एका खाजगी कंपनीचा मालक, इतर खाजगी व्यक्ती, ब्रिज अँड रुफ कंपनीलि. चे अज्ञात सरकारी कर्मचारी आणि इतर अज्ञात खाजगी व्यक्तींविरोधात प्रकरण दाखल करण्यात आले आहे. ओडीशामधील, एकलव्य आदर्श निवासी शाळा कडून खाजगी कंपनीला देण्यात आलेले टेंडर मिळवण्यासाठी ब्रिज अँड रुफ कंपनीलि. कोलकाता, या कंपनीच्या एका अज्ञात सरकारी कर्मचाऱ्याशी संगनमत करून आरोपींनी एक कट रचला होता, असा आरोप आहे.आरोपात पुढे असेही नमूद आहे की कोलकात्याच्या ब्रिज अँड रुफ कंपनीलि. च्या अज्ञात अधिकाऱ्यांच्या वतीने एक खाजगी व्यक्ती या खाजगी कंपनीला सदर टेंडर मिळवून देण्यासाठी अवाजवी मदत करण्यासाठी सदर कंपनीच्या मालकाकडून थेट त्याबरोबरच दुसऱ्या एका खाजगी व्यक्तीकरवी लाच मागत होता. तसेच या कंपनीच्या मालकाने ब्रिज अँड रुफ कंपनीलि. च्या अज्ञात अधिकाऱ्यासाठी सदर खाजगी व्यक्तीला सुमारे 20 लाख रुपये देण्याचे आश्वासन दिले होते, असाही आरोप आहे.
कथित हवाला माध्यमांच्या मार्फत लाचेची रक्कम कोलकात्याच्या खाजगी व्यक्तीकडे पोहोचल्यावर एक सापळा रचण्यात आला आणि सदर खाजगी व्यक्ती आणि दुसऱ्या एका खाजगी व्यक्तीला ताब्यात घेण्यात आले. या खाजगी व्यक्तीकडून 19.96 लाख रुपयांची रक्कम जप्त करण्यात आली.
त्यांच्या चौकशीत असे आढळले की ही रक्कम ब्रिज अँड रुफ कंपनीलि. च्या सीएमडीच्या कार्यकारी सचिवाला देण्यासाठी आणली होती. त्यामुळे सदर कार्यकारी सचिव आणि दुसऱ्या एका खाजगी कर्मचाऱ्याला देखील पकडण्यात आले.
कोलकाता, दिल्ली, नॉयडा, मुंबई, नागपूर, राजकोट इ. ठिकाणी असलेल्या आरोपींच्या संकुलांवर छापे घालण्यात आले ज्यामध्ये गुन्ह्यातील सहभागाशी संबंधित अनेक कागदपत्रे, डिजिटल पुरावे आणि सुमारे 26.60 लाख रुपयांची रोख रक्कम ताब्यात घेण्यात आली. कंपनीच्या मालकाला अहमदाबाद येथील सक्षम न्यायालयासमोर हजर करण्यात आले आणि त्याला 21 सप्टेंबरपर्यंत पोलिस कोठडी देण्यात आली आहे. अटक करण्यात आलेल्या उर्वरित आरोपींना सक्षम न्यायालयासमोर हजर करण्यात येईल.
वस्त्रोद्योग मंत्रालय
राष्ट्रीय हातमाग विकास कार्यक्रमांतर्गत 2019-20 ते 2022-23  राज्ये/राज्य संस्थांना 16,854.84 लाखांची आर्थिक मदत
नवी दिल्ली, 3 ऑगस्ट 2022
वस्त्रोद्योग मंत्रालय हातमागांच्या विकासासाठी आणि विणकरांच्या कल्याणासाठी देशभरात राष्ट्रीय हातमाग विकास कार्यक्रम राबवत आहे.
या योजनेअंतर्गत राज्य/केंद्रशासित प्रदेशांकडून प्राप्त झालेल्या प्रस्तावांच्या आधारे, राज्य हातमाग एजन्सी आणि हातमाग सहकारी संस्था/विणकरांसह पात्र हातमाग एजन्सींना पायाभूत सुविधांचा विकास, अपग्रेडेड लूम आणि उपकरणे खरेदी करणे, सौर प्रकाश व्यवस्था यांच्या अंमलबजावणीसाठी आर्थिक साहाय्य प्रदान केले जाते. 2019-20 ते 2022-23  गेल्या तीन वर्षात आणि चालू वर्षात युनिट्स, वर्कशेड्सचे बांधकाम, डिझाइन इनोव्हेशन, उत्पादन विकास आणि विविधीकरण, क्षमता वाढ, हातमाग उत्पादनांचे विपणन, सवलतीच्या दरात मुद्रा कर्ज इ. साठी देशात एकूण 31,094 विणकरांना यंत्रमाग आणि उपकरणे पुरविण्यात आली आहेत.
राष्ट्रीय हातमाग विकास कार्यक्रमांतर्गत 2019-20 ते 2022-23  गेल्या तीन वर्षांत आणि चालू वर्षात विविध राज्ये/राज्य संस्थांना 16,854.84 लाख रुपये देण्यात आले असून महाराष्ट्राला 245.64 लाख रूपयांचे आर्थिक साहाय्य देण्यात आले आहे.
वस्त्रोद्योग राज्यमंत्री दर्शना जरदोश यांनी आज लोकसभेत लेखी उत्तरात ही माहिती दिली.
|
|
S. No.
|
|
State/UTs
|
|
Financial assistance provided

|
|
1
|
|
Andhra Pradesh
|
|
2,216.73
|
|
2
|
|
Arunachal Pradesh
|
|
191.10
|
|
3
|
|
Assam
|
|
1,694.77
|
|
4
|
|
Bihar
|
|
491.44
|
|
5
|
|
Chhattisgarh
|
|
388.20
|
|
6
|
|
Gujarat
|
|
165.21
|
|
7
|
|
Haryana
|
|
6.60
|
|
8
|
|
Himachal Pradesh
|
|
72.98
|
|
9
|
|
Jammu & Kashmir
|
|
361.11
|
|
10
|
|
Jharkhand
|
|
475.27
|
|
11
|
|
Karnataka
|
|
682.25
|
|
12
|
|
Kerala
|
|
493.25
|
|
13
|
|
Ladakh
|
|
6.65
|
|
14
|
|
Madhya Pradesh
|
|
321.75
|
|
15
|
|
Maharashtra
|
|
245.64
|
|
16
|
|
Manipur
|
|
3,596.78
|
|
17
|
|
Mizoram
|
|
809.50
|
|
18
|
|
Nagaland
|
|
404.53
|
|
19
|
|
Orissa
|
|
1,009.83
|
|
20
|
|
Punjab
|
|
24.14
|
|
21
|
|
Rajasthan
|
|
59.10
|
|
22
|
|
Sikkim
|
|
126.58
|
|
23
|
|
Tamil Nadu
|
|
753.74
|
|
24
|
|
Telangana
|
|
570.19
|
|
25
|
|
Tripura
|
|
469.60
|
|
26
|
|
Uttar Pradesh
|
|
764.77
|
|
27
|
|
Uttarakhand
|
|
64.12
|
|
28
|
|
West Bengal
|
|
389.04
|
|
|
|
Total
|
|
16,854.84S.Kane/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
पंतप्रधान कार्यालय
डॉ. श्यामा प्रसाद मुखर्जी यांच्या पुण्यतिथी निमित्ताने पंतप्रधानांकडून स्मरण
डॉ. श्यामा प्रसाद मुखर्जी यांच्या पुण्यतिथीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
पंतप्रधानांनी ट्विट केले:
"डॉ. श्यामा प्रसाद मुखर्जी यांच्या पुण्यतिथीनिमित्त त्यांना आदरांजली! राष्ट्रीय एकात्मतेसाठीची त्यांची कटिबद्धता आणि भारताच्या विकासाच्या वाटचालीतील त्यांनी दिलेले योगदान सदैव स्मरणात राहील. आदर्श सुशासनाचे आदर्श आमच्या विकासाच्या प्रयत्नांमध्ये आम्हाला सदैव मार्गदर्शक ठरत राहतील."
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 6 जुलै 2021
आरोग्य मंत्रालयाची कोविड-19 घडामोडींवरील माहिती
देशव्यापी लसीकरण मोहिमेअंतर्गत आतापर्यंत 35.75 कोटी लसींच्या मात्रा देण्यात आल्या
गेल्या 24 तासांत भारतात कोविडचे 34,703 नवे रुग्ण आढळले आहेत, गेल्या 111 दिवसांतील ही सर्वात कमी संख्या
भारतातील उपचाराधीन रुग्णांच्या संख्येत घट झाली असून ती 4,64,357 इतकी झाली आहे, गेल्या 101 दिवसांतील ही सर्वात कमी संख्या
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.52% इतके आहे
आतापर्यंत देशभरात एकूण 2,97,52,294 जण कोविडमुक्त झाले आहेत
गेल्या 24 तासांत 51,864 जण कोविडमुक्त झाले आहेत
दैनंदिन रुग्णसंख्येपेक्षा दैनंदिन बरे होणाऱ्या रुग्णांची संख्या सलग 54 व्या दिवशी अधिक
रुग्ण बरे होण्याचे एकूण प्रमाण 97.17% पर्यंत वाढले आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.40% इतका आहे.
दैनंदिन पॉझिटिव्हीटीचा दर 2.11% वर आला असून सलग 15 दिवसांपासून हा दर 3% पेक्षा कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 42.14 कोटी चाचण्या करण्यात आल्या
इतर अपडेट्स :
- भारताच्या एकूण लसीकरण मोहिमेने, आज सकाळी सात वाजता आलेल्या तातपुरत्या आकडेवारीनुसार, 35.75 कोटी  मात्रांचा टप्पा ओलांडला. आतापर्यंत वर्ष 18 ते 44 या वयोगटातल्या लाभार्थ्यांना 10.57 कोटींपेक्षा  अधिक लसी देण्यात आल्या.
- देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
- मागील दोन दिवसात राजस्थानमध्ये कोविड 19 लसीचा तुटवडा असल्यामुळे काही कोविड लसीकरण केंद्र बंद करावी लागली असा आरोप माध्यमातील काही वृत्तात करण्यात आला आहे. हे स्पष्ट करण्यात येत आहे की जुलै 2021 च्या महिन्यात राज्यांना / केंद्रशासित प्रदेशांना तसेच खासगी क्षेत्रातील रुग्णालयांना देण्यात येणाऱ्या लसींच्या एकूण मात्रांबाबत पुरेशी माहिती अगोदरच देण्यात आली होती. कोविड लसींच्या उपलब्धतेनुसार कोविड 19 लसीकरण सत्रांचे नियोजन करण्याची सूचना राज्यांना करण्यात आली होती
महाराष्ट्र अपडेट्स :-
महाराष्ट्रात कोविड -19 च्या 6,740 नवीन रुग्णांची नोंद झाली आहे. संसर्ग झालेल्यांची एकूण संख्या 61,04,917 वर गेली आहे, तर 51 नवीन मृत्यूंमुळे मृतांचा आकडा 1,23,136 झाला आहे. रविवारच्या तुलनेत राज्यात काल दैनंदिन कोविड रुग्ण आणि मृत्यूंमध्ये घट झाली आहे. रविवारी 9,336 ने रुग्ण आणि 123 मृत्यूची नोंद झाली होती. गेल्या 24 तासांत 13,027 रूग्णांना रुग्णालयातून घरी सोडण्यात आले . त्यामुळे बरे झालेल्या रुग्णांची संख्या, 58,61,720 वर पोहचली आहे. राज्यात आता 1,16,827 सक्रिय रुग्ण आहेत.
गोवा अपडेट्स:-
गोव्यात कोरोना बाधितांची संख्या सोमवारी 130 ने वाढली आणि 1,67,566 वर गेली. तर दोन मृत्यू झाले आणि 130 लोकांना घरी सोडण्यात आले . राज्यात मृतांची संख्या 3,075 आहे आणि बरे झालेल्यांची संख्या 1,67,566. इतकी असून 1,934 सक्रिय रुग्ण आहेत .
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
पंतप्रधान कार्यालय
पंजाबचे मुख्यमंत्री म्हणून शपथ घेतल्याबद्दल पंतप्रधानांनी केले भगवंत मान यांचे अभिनंदन
नवी दिल्ली, 16 मार्च 2022
पंजाबचे मुख्यमंत्री म्हणून शपथ घेतल्याबद्दल पंतप्रधान नरेंद्र मोदी यांनी भगवंत मान यांचे अभिनंदन केले आहे.
ट्वीट संदेशात पंतप्रधान म्हणाले;
"भगवंत मान  जी यांचे पंजाबच्या मुख्यमंत्रीपदाची शपथ घेतल्याबद्दल अभिनंदन. पंजाबच्या विकासासाठी आणि राज्यातील लोकांच्या कल्याणासाठी एकत्र काम करू."
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
कौशल्यविकास आणि रोजगारक्षमतेवर भर- राष्ट्रीय कौशल्य पात्रता चौकट गतिमान उद्योगांच्या गरजांशी संलग्न करणार
कौशल्यविकास आणि चरितार्थासाठी डिजिटल परिसंस्था- डीईएसएच- स्टॅक ई-पोर्टल सुरू करणार, 'ड्रोन शक्ती'ची सुविधा देणाऱ्या स्टार्ट अप्सना प्रोत्साहन दिले जाईल
दर्जेदार सार्वत्रिक शिक्षण देण्यासाठी डिजिटल विद्यापीठे सुरू करणार
पहिली ते बारावी इयत्तेकरिता प्रादेशिक भाषांमध्ये पूरक शिक्षण देण्यासाठी वन क्लास- वन टीव्ही चॅनल या पीएम ई- विद्या कार्यक्रमाचा विस्तार करून टीव्ही वाहिन्यांची संख्या 12 वरून 200 करणार
नवी दिल्ली, 1 फेब्रुवारी 2022
कौशल्यविकासविषयक आयामांना सातत्याने प्रोत्साहन देण्यासाठी, शाश्वती आणि रोजगारक्षम बनवण्यासाठी कौशल्य विकास कार्यक्रम आणि उद्योगांसोबतच्या भागीदारीला एक नवीन दिशा दिली जाईल असे आज संसदेत केंद्रीय अर्थसंकल्प 2022-23 सादर करताना, केंद्रीय वित्त आणि कॉर्पोरेट व्यवहार मंत्री, निर्मला सीतारामन यांनी सांगितले. राष्ट्रीय कौशल्य पात्रता चौकट  गतिमान उद्योगांच्या गरजांशी संलग्न करणार असल्याची माहिती त्यांनी दिली.
डिजिटल इकोसिस्टीम फॉर स्किलिंग अँड लाईव्हलीहुड- DESH- स्टॅक पोर्टल सुरू करण्यात येणार आहे. नागरिकांमध्ये कौशल्यनिर्मिती व्हावी, कौशल्यात बदल व्हावेत आणि कौशल्य आणखी वाढावे यासाठी त्यांचे सक्षमीकरण करण्याचा या पोर्टलचा उद्देश आहे. विविध ऍप्लिकेशन्सद्वारे 'ड्रोन शक्ती'ची सुविधा देणाऱ्या आणि ड्रोन-एज-ए-सर्व्हिस  साठी स्टार्ट अप्सना प्रोत्साहन देण्यात येईल, अशी घोषणा अर्थमंत्र्यांनी केली. सर्व राज्यांमध्ये निवडक आयटीआयमध्ये  कौशल्यासाठी आवश्यक अभ्यासक्रम सुरू करण्यात येतील.
देशभरातील विद्यार्थ्यांना जागतिक दर्जाचे सार्वत्रिक शिक्षण उपलब्ध व्हावे आणि घरबसल्या वैयक्तिक अध्ययनाचा अनुभव घेता यावा यासाठी डिजिटल विद्यापीठे स्थापन करण्याची घोषणा अर्थमंत्र्यांनी केली.
दर्जेदार शिक्षणाचे सार्वत्रिकीकरणः
निर्मला सीतारामन म्हणाल्या की महामारीमुळे शाळा बंद कराव्या लागल्यामुळे बालके, विशेषतः अनुसूचित जाती आणि जमाती आणि इतर दुर्बल घटकांमधील बालके सुमारे दोन वर्षे औपचारिक शिक्षणापासून वंचित राहिली आहेत. यासाठी पीएम ई-विद्याचा वन क्लास- वन टीव्ही चा विस्तार करून टीव्ही वाहिन्यांची संख्या 12 वरून 200 करण्यात येईल. यामुळे सर्व राज्यांना पहिली ते बारावीच्या विद्यार्थ्यांना प्रादेशिक भाषेतून पूरक शिक्षण देता येईल.
राज्यांना शहरी नियोजनाचे पाठबळः
शहरी नियोजन आणि रचनेमध्ये भारताशी संबंधित ज्ञान विकसित करण्यासाठी आणि या भागांमध्ये प्रमाणित प्रशिक्षण देण्यासाठी विविध भागांमध्ये सध्या अस्तित्वात असलेल्या कमाल पाच शिक्षण संस्थांना गुणवत्ता केंद्र म्हणून नामांकित करण्यात येईल.
गिफ्ट-आयएफएससी:
गिफ्ट  शहरांमध्ये जागतिक दर्जाच्या परदेशी विद्यापीठांना परवानगी देण्यात येईल, असे अर्थमंत्र्यांनी सांगितले.
स्टार्ट अप्सना प्रोत्साहन निधी:
31.3.2022 पूर्वी स्थापन झालेल्या पात्र स्टार्ट अप्सना त्यांच्या दहा वर्षांच्या कार्याकाळापैकी सलग तीन वर्षांसाठी करसवलत देण्यात आली आहे.
व्यवसाय खर्च म्हणून ‘आरोग्य आणि शिक्षण अधिभार’संदर्भात स्पष्टीकरण:
निर्मला सीतारामन म्हणाल्या की प्राप्तिकर व्यवसायाच्या उत्पन्नाची गणना करण्यासाठी अनुमतीपात्र खर्च नाही. यामध्ये अधिभारांसारख्या इतर करांचाही समावेश आहे.
S.Thakur/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
सुक्ष्म, लघु आणि मध्यम उदयोग मंत्रालय
कोविड-19 लॉकडाऊननंतर उद्योग पुन्हा सुरू करताना सरकारकडून पूर्ण पाठबळ देण्याचे गडकरी यांचे उद्योग प्रतिनिधींना आश्वासन
विपरित परिस्थितीचे संधीमध्ये रुपांतर करण्यासाठी सर्व क्षेत्रांनी एकजुटीने काम करण्यावर भर
नवी दिल्ली, 14 एप्रिल 2020
कोविड-19 ची आपत्ती दूर झाल्यानंतर आणि लॉकडाऊन मागे घेतल्यावर उद्योगधंदे पुन्हा सुरू करताना सरकारकडून संपूर्ण सहकार्य देण्याचे आश्वासन केंद्रीय रस्ते वाहतूक आणि महामार्ग आणि एमएसएमई मंत्री नीतीन गडकरी यांनी उद्योगांना दिले आहे.
ते आज एका वेब सेमिनारमध्ये फिक्कीच्या प्रतिनिधींशी चर्चा करत होते. या संदर्भात सरकारने घेतलेल्या विविध आर्थिक निर्णयांची त्यांनी यावेळी माहिती दिली.
कर्जाची आणि खेळत्या भांडवल सुविधांची पुनर्रचना करायला रिझर्व बँकेने परवानगी दिली असल्याचे गडकरी यांनी सांगितले.
सूक्ष्म, लघु आणि मध्यम उद्योगांविषयी बोलताना गडकरी यांनी सांगितले की, त्यांना भेडसावणाऱ्या समस्यांची सरकारला कल्पना आहे आणि अर्थव्यवस्थेतील त्यांचे महत्त्व जाणून आहे. उद्योग क्षेत्राने सरकार आणि बँकिंग क्षेत्रासोबत मिळून काम करावे, असे आवाहन त्यांनी केले.
सर्व क्षेत्रांनी भक्कम राहणे प्रत्येकाच्याच हिताचे आहे. एमएसएमईना सध्याच्या एक लाख कोटी रुपयांच्या पातळीवरून पाच लाख कोटी रुपयांच्या पातळीपर्यंतची कर्ज हमी देण्यासाठी सरकार प्रयत्नशील आहे आणि वित्तीय संस्थांनी मंजुर केलेल्या आगाऊ रकमेच्या 75 टक्के रकमेची हमी सरकारच्या कर्ज हमी योजनेंतर्गत देण्यात येते, असे गडकरी यांनी सांगितले. उद्योग क्षेत्राने विशेषतः एमएसएमई क्षेत्राने उपस्थित केलेल्या मुद्द्यांवर संबधित मंत्रालये आणि विभागांशी चर्चा करणार असल्याची हमी त्यांनी दिली.
सध्या निर्माण झालेल्या आपत्तीकडे एक आव्हान म्हणून आणि संधी म्हणून पाहावे असे सुचवताना त्यांनी अनेक देश त्यांची गुंतवणूक चीनमधून काढून घेऊन दुसरा पर्याय शोधत असताना त्यांच्यासाठी भारत हाच सर्वोत्तम पर्याय ठरू शकतो याकडे लक्ष वेधले.
2019-20 या वर्षात महामार्गांचे विक्रमी बांधकाम झाले, येत्या काही वर्षात पायाभूत सुविधा क्षेत्रांच्या गरजांमध्ये होणारी वाढ पाहाता, महामार्ग बांधणीमध्ये दोन ते तीन पट वाढ होण्याची अपेक्षा गडकरी यांनी व्यक्त केली.
संभाव्य विलंब टाळण्यासाठी निर्णय घेण्याचा कालावधी कमी करण्यावर भर देत एन.एच.ए.आय अर्थात राष्ट्रीय महामार्ग प्राधिकरणाला कोणत्याही प्रकरणाचा निपटारा तीन महिन्यांच्या आत करण्याची सूचना केल्याचं त्यांनी सांगितले. यासाठी अशा संस्थांच्या अध्यक्षांना सध्या पाच ऐवजी सात वाजेपर्यंत काम करण्याची विनंती केली आहे, असे ते म्हणाले. मंत्रालयाने या संदर्भात आधीपासूनच काम सुरू केले असून त्यामुळे अतिशय कमी वेळेत 280 प्रकरणांचा निपटारा झाला आहे.
भारताने या आपत्तीचे रुपांतर संधी मध्ये केले पाहिजे, कोरोना विरोधातील ही लढाई जिंकण्यासाठी आर्थिक वृद्धी साध्य करण्यासाठी पायाभूत सुविधा प्रकल्पांना गती दिली पाहिजे. भारतीय उद्योगाने सध्याच्या स्थितीकडे इष्टापत्ती म्हणून पाहिले पाहिजे आणि आपल्या निर्यातीच्या क्षमतेत वाढ केली पाहिजे, अशी सूचना गडकरी यांनी केली.
2020-21 मध्ये रस्ते आणि महामार्ग उभारणीचा वेग दुप्पट करण्यासाठी आपले मंत्रालय युद्धपातळीवर काम करत असून हा लढा देण्यासाठी आणि त्यात विजय मिळवण्यासाठी वचनबद्ध असल्याचा विश्वास त्यांनी व्यक्त केला. रस्ते क्षेत्राचे पुनरुज्जीवन करण्यासाठी विविध ठिकाणी प्रकल्प पुन्हा सुरू करण्याची मंत्रालयाची तयारी आहे आणि कोरोना विषाणूचा फैलाव होणार नाही याची काळजी घेऊन हे प्रकल्प सुरू करण्यात येतील, असे त्यांनी सांगितले.
B.Gokhale/ S.Patil/P.Kor
(Visitor Counter : 143
जलसंपदा, नदी विकास आणि गंगा पुनरुत्थान मंत्रालय
गंगा किनाऱ्यावरील 97 गावांमध्ये घनकचरा व्यवस्थापन प्रकल्प त्वरेने राबवण्याची केंद्रीय मंत्री नितीन गडकरी यांची नगरविकास मंत्रालयाला विनंती
नवी दिल्ली, 9 जुलै 2018
केंद्रीय जलसंपदा, नदीविकास आणि गंगा पुनरुज्जीवन मंत्री नितीन गडकरी आणि गृहनिर्माण व नगरविकास राज्यमंत्री हरदीप पुरी यांच्यात गंगा पुंरुज्जीवन प्रकल्पाशी संबंधित मुद्द्यांवर आज बैठक झाली. यावली गंगा नदीच्या किनाऱ्यावर असलेल्या गावांमधील घनकचरा व्यवस्थापन प्रकल्पांच्या प्रगतीचा आढावा घेण्यात आला. गंगा स्वच्छता राष्ट्रीय अभियानाअंतर्गत, सांडपाणी प्रकिया केंद्रांच्या मदतीने, 250 सांडपाणी व्यवस्थापन प्रकल्प सुरु करण्यात आले आहेत. त्याशिवाय, घाट आणि स्मशानभूमी विकासाचीही कामे सुरु आहेत, अशी माहिती गडकरी यांनी दिली. मात्र जोपर्यत गंगा नदीच्या काठावरील गावांमध्ये घनकचरा व्यवस्थापन प्रकल्प कार्यान्वित होत नाहीत, तोपर्यत हे काम पूर्ण होऊ शकत नाही असे गडकरी यांनी सांगितले. गंगाकिनाऱ्यावरील 97 गावांमध्ये घनकचरा व्यवस्थापन प्रकल्प त्वरेने राबवण्याची विनंती गडकरी यांनी यावेळी केली.
हे काम डिसेंबर 2018 पर्यत पूर्ण होईल, असे आश्वासन हरदीप सिंग पुरी यांनी यावेळी दिले.
N.Sapre/R.Aghor/P.Malandkar
(Visitor Counter : 71
आयुष मंत्रालय
आंतरराष्ट्रीय योगदिन 2021 च्या उत्सवानिमित्त शुभारंभाच्या कार्यक्रमांचे आयोजन
‘नमस्ते योगा’ॲपचेही उद्घाटन
नवी दिल्ली, 12 जून 2021
येत्या 21 जून ला साजऱ्या होणाऱ्या सातव्या आंतरराष्ट्रीय योग दिनानिमित्त एक विशेष ऑनलाईन कार्यक्रम शुक्रवारी रात्री आयोजित करण्यात आला होता. या कर्टन रेझर कार्यक्रमानिमित्त अनेक नामवंत योग गुरु आणि योग अभ्यासकांसह दोन केंद्रीय मंत्रीदेखील या ऑनलाईन व्यासपीठावर एकत्र आले होते. आपल्या वैयक्तिक हितासाठी तसेच मानवतेच्या कल्याणासाठी जागतिक समुदायाने योगाभ्यासाचा अवलंब करावा, असे आवाहन या सर्व मान्यवरांनी केले. यावेळी योगाला समर्पित अशा ‘नमस्ते योगा’ या ॲपचेही उद्घाटन करण्यात आले.
आयुष मंत्रालयाने, मोरारजी देसाई राष्ट्रीय योगसंस्थेच्या सहकार्याने हा विशेष कार्यक्रम आयोजित केला होता. केंद्रीय माहिती आणि प्रसारण मंत्री प्रकाश जावडेकर आणि आयुष विभागाचे केंद्रीय राज्यमंत्री किरेन रीजीजू यांनी या कार्यक्रमात सहभाग नोंदवला. यंदाच्या योगदिनाची संकल्पना, “घरी रहा, योगाभ्यास करा’ अशी असल्याचे सांगत त्याचे महत्व दोन्ही नेत्यांनी विशद केले. तर, कार्यक्रमात उपस्थित असलेले जागतिक कीर्तीचे आध्यात्मिक गुरु आणि योगगुरु, श्री श्री रविशंकर, सद्गुरू जग्गी वासुदेव, ब्रह्मकुमारी सिस्टर शिवानी आणि स्वामी चिदानंद सरस्वती यांनी योगाच्या विविध वैशिष्ट्यांची माहिती दिली. यात दैनंदिन योगाभ्यासासोबतच, योगाचे सखोल आध्यात्मिक पैलू आणि आध्यात्मिक उन्नतीसाठी योगाभ्यासाची मदत याविषयीही त्यांनी माहिती दिली. याशिवाय इतर अनेक मान्यवरही या कार्यक्रमाला उपस्थित होते.
या वेळी बोलतांना प्रकाश जावडेकर म्हणाले की, योग हा निरोगी आणि आनंदी आयुष्याचा मार्ग आहे. पंतप्रधान नरेंद्र मोदी यांच्या नेतृत्वाखाली, केंद्र सरकार, समाजाच्या सर्व क्षेत्रात योगाभ्यासाचा प्रसार करण्यासाठी अनेक प्रयत्न करत आहे.
आंतरराष्ट्रीय योग दिनानिमित्त दूरदर्शनवर एक विशेष 10 दिवसांची मालिका चालवली जाणार आहे, अशी माहिती आयुष मंत्री किरेन रीजीजू यांनी दिली. या मालिकेचा मध्यवर्ती संदेश ‘घरी रहा, योगाभ्यास करा’ हा आहे. सध्याच्या कोविड काळाच्या संदर्भाने हा संदेश महत्वाचा असल्याचे ते म्हणाले. आरोग्य सुविधा आणि व्यवस्थापन, तसेच, आजार प्रतिबंधनासाठी योगाचे महत्व आज सर्वांनाच जाणवले आहे, असे रीजीजू यावेळी म्हणाले.
या शुभारंभाच्या कार्यक्रमात दूरदर्शनवर आज, म्हणजेच 12 जूनपासून 21 जूनपर्यंत रोज संध्याकाळी सात वाजता दाखवल्या जाणाऱ्या योगविषयक कार्यक्रमाची माहिती देण्यात आली. मोरारजी देसाई राष्ट्रीय योग संस्थेने या कार्यक्रमाची निर्मिती केली आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
मंत्रिमंडळ
रेल्वेतील संघटित समूह ‘ए’ च्या 8 सेवांच्या कैडर समीक्षेला मंत्रिमंडळाची मंजुरी
नवी दिल्ली, 19 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, रेल्वेतील संघटित समूह ‘ए’ च्या 8 सेवांच्या कैडर समीक्षेला मंजुरी दिली आहे. त्या या प्रमाणे –
भारतीय रेल्वे लेखा सेवा , भारतीय रेल्वे कार्मिक सेवा , भारतीय रेल्वे वाहतूक सेवा , भारतीय रेल्वे इंजीनियरिंग सेवा , भारतीय रेलवे विद्युत अभियंता सेवा , भारतीय रेल्वे यांत्रिक अभियंता सेवा , भारतीय रेलवे स्टोर्स सेवा , भारतीय रेल्वे सिग्नल अभियंता सेवा  आहेत.
मंत्रिमंडळाने आयआरपीएससाठी एक कैडर पद सदस्य  पद संवर्गित करायला आणि महासंचालक , महासंचालक  आणि महासंचालक  पदांची नावे बदलून अनुक्रमे सदस्य , सदस्य  आणि महासंचालक  करायला मंजुरी दिली आहे.
ही कैडर समीक्षा 2012 पासून प्रलंबित होती आणि यामुळे या सेवेतील 900 अधिकाऱ्यांना लाभ मिळेल.
B.Gokhale/S.Kane/D. Rane
(Visitor Counter : 53
पंतप्रधान कार्यालय
पंतप्रधान नरेंद्र मोदी आणि पोर्तुगालचे पंतप्रधान एच इ अंटॉनियो कोस्टा यांच्यात दूरध्वनीवरुन चर्चा
नवी दिल्ली, 5 मे 2020
पंतप्रधान नरेंद्र मोदी आणि पोर्तुगालचे पंतप्रधान एच इ अंटॉनियो कोस्टा यांच्यात आज दूरध्वनीवरुन चर्चा झाली. पोर्तुगालचे अध्यक्ष मार्सेलो रिबेलो डिसूझा यांनी फेब्रुवारी महिन्यात केलेल्या भारताच्या दौऱ्याचे पंतप्रधानांनी यावेळी स्मरण केले.
दोन्ही नेत्यांमध्ये कोविड१९ची सद्यस्थिती आणि त्याचा अर्थव्यवस्थेवर होणारा परिणाम कमी करण्यासाठी सुरु असलेल्या उपाययोजनांवर चर्चा केली. या संकटातून बाहेर पडण्यासाठी पंतप्रधान कोस्टा करत असलेल्या उपाययोजनांचे मोदींनी कौतुक केले.
राष्ट्रीय स्तरावर पूर्वदक्षता घेऊन करण्यात आलेल्या उपाययोजनांमुळे कोरोनाचे संक्रमण रोखण्यात मदत झाली, असे मत उभय नेत्यांनी व्यक्त केले. या परिस्थितीचा सामना करण्यासाठी एकमेकांना सर्वतोपरी सहाय्य करण्याचे आश्वासन दोन्ही नेत्यांनी दिले.
कोविड-19 च्या लढ्यात संशोधन आणि परस्पर सहकार्य करण्याची तयारीही त्यांनी दर्शवली. लॉकडाऊनमुळे जे भारतीय नागरिक पोर्तुगालमधून मायदेशी परतू शकले नाहीत, त्यांच्या व्हिसाची मुदत वाढवून दिल्याबद्दल पंतप्रधान मोदी यांनी कोस्टा यांचे आभार मानले.भारतात अडकलेल्या पोर्तुगीज नागरिकांना दिलेल्या सुविधांबाबत कोस्टा यांनी भारतीय अधिकाऱ्यांचे आभार मानले.
सध्याच्या कोविडच्या संकटात आणि त्यानंतरही परस्परांच्या संपर्कात राहून परिस्थतीवर मात करण्यासाठी सल्लामसलत करण्यावर दोन्ही नेत्यांनी सहमती व्यक्त केली.